Giro d'Italia 1956
Déi 39. Editioun vum Giro d'Italia gouf 1956 vum 19. Mee bis den 10. Juni mat Depart an Arrivée zu Mailand gefuer. D'Course gouf vum Lëtzebuerger Charly Gaul gewonnen.

Besonnesches

De Charly Gaul deen an der 18. Etapp als 24. mat méi wéi 16 Minutte Retard agelaf war huet deen Dag duerno an der Etapp tëscht Meran an dem Monte Bondone bei miserable Wiederconditiounen attackéiert. No engem Depart am schloe Reen, koum bei der Opfaart Schnéi derbäi an d'Temperature si bis op -10 °C gefall. Méi wéi 60 Coureuren hunn opginn dorënner och de Maillot rose Pasquale Fornaro. De Gauls Charel fiert eng Avance vun aacht Minutten op den Zweeten eraus a gëtt domat éischten am Generalklassement, Plaz déi e bis de leschten Dag op der Arrivée zu Mailand behält.
 
Dem Lëtzebuerger seng Leeschtung an där Etapp, gëtt als eng vun de gréissten an der Geschicht vum Vëlossport ugesinn. Fir dorun z'erënneren hunn d'Italieener an der Opfaart eng Plack montéiert.

Etappen

1956
Vëlossport 1956